Jumalan siunausta elämääsi, rakas katsoja.
Tervetuloa Sanaa naisilta -ohjelmaan. Mä olen Minna Tapio.
Haluan sinun tänään kohtaavan elävän Jumalan.
Pyydän tässä hetkessä Isä, Jeesuksen Kristuksen nimessä, -
että kohtaat tänään meistä jokaista.
Ilmesty Jumala ja puhu meille.
Auta meitä kuulemaan tahtosi elämässämme, kosketa voimallasi -
ja anna Pyhän Hengen vaikuttaa meissä ja tehdä meissä työtä.
Auta meitä näkemään itsemme ja elämämme Sinun silmin.
Jeesuksen nimessä. Aamen.
Toivon sinun tänään näkevän Jumalan, joka on aina kanssamme.
Jumalan, joka auttaa ja tukee meitä joka hetki.
Jumalan, joka antoi Poikansa Jeesuksen Kristuksen -
kuolla syntiemme tähden, käydä läpi ristin kuolema, -
jotta meillä olisi iankaikkinen elämä Hänen kanssaan.
Jeesus antoi kaikkensa ristillä meidän puolestamme.
Tänään Hän kysyy sinulta ja minulta, -
olemmeko me valmiit antamaan koko elämämme Hänelle?
Olemmeko me valmiita tekemään, -
mitä tahansa meidän Taivaallinen Isämme pyytää meiltä?
Mä uskon näiden sanojen olevan Jumalan puhetta meille.
"Minä haluan elämänne kokonaan. Minä totisesti tulen näyttämään -
voimani niiden keskellä, jotka Minua seuraavat. -
Niiden, jotka ovat uhranneet koko elämänsä Minun tähteni."
Olemmeko oikeasti valmiita luopumaan kaikesta -
Jumalan valtakunnan hyväksi? Se on iso kysymys.
Haluammeko tehdä kaiken Hänen tavallaan ja Hänen kunniakseen?
Haluammeko elämällämme kirkastaa Jeesusta Kristusta, -
joka on meidän Vapahtajamme ja Pelastajamme?
Jumala pyytää meitä luovuttamaan oman halumme -
ja luottamaan, että Hänen suunnitelmansa on -
paljon parempi, kuin meidän omamme.
Hän haluaa, että Hänen rakkautensa saa muuttaa meitä niin, -
että tahdomme tehdä Hänen tahtonsa.
Jumala lupaa myös Sanassaan, että Hän siunaa meitä, -
jos me kuulemme ja teemme Hänen tahtonsa mukaan.
Ei ole tarkoitus luopua asioista sen tähden, -
että tulisimme siunatuiksi.
Jumalan Sana todella lupaa siunauksia meidän elämään.
Matteuksen evankeliumin 19. luvussa, jakeessa 29 sanotaan näin:
Kaikki se, mitä me menetämme Jumalan tähden, -
uskon tähden - me tulemme saamaan monin verroin takaisin.
Saamme luottaa, että kaikki tapahtuu niiden parhaaksi, -
jotka Jumalaa rakastavat.
Luen lisää, mitä Jumala on minulle joskus puhunut.
"Te tulette näkemään miten pimeys valtaa maan, -
mutta te tulette loistamaan siellä minun valoani."
Tämä on niin ihmeellistä, että sitä on vaikea käsittää!
Raamatussa sanotaan, että me olimme ennen pimeys.
Jeesus on siirtänyt meidät pimeydestä valkeuteen, -
Saatanan vallan alta Jumalan valtakunnan lapsiksi, -
kun olemme valinneet Jeesuksen Kristuksen, -
ja päättäneet seurata Häntä.
Jokaisessa Jumalan lapsessa elää Jumalan Pyhä Henki -
ja meissä on Jumalan voima.
Hänen kirkkautensa ja valonsa loistaa meissä.
Raamatussa, Matteuksen evankeliu- min 5. luvussa sanotaan näin: -
Jumalan tahto on, että Hänen kirkkautensa -
ja voimansa tulee ilmi meissä, meidän elämämme kautta.
Hän haluaa, että me elämällämme todistamme -
Taivaan Isän armoa ja rakkautta myös toisten ihmisten elämään.
Eli me loistamme Hänen valonaan tässä pimeässä maailmassa.
Meidän kauttamme Jumala tulee tunnetuksi ihmisten keskuudessa.
Voit olla aivan varma, että meitä seurataan!
Jeesus itse sanoo, että teemme samoja tekoja kuin Hän teki, -
eläessään maan päällä. Jeesus on esimerkkimme -
ja osoittaa, miten meidän tulee toimia Jumalan valtakunnan hyväksi.
Jeesus käskee meitä:
Se valkeus ja voima, joka meissä on, -
ei ole meidän omaa voimaa, vaan Jeesuksen.
Voima, mikä Hänessä on, tekee meistä voittajia.
Jeesus on antanut meille auktoriteettinsa ja voimansa -
ja saamme käyttää sitä Hänen nimessään.
Meillä on se voima, kun pysymme Jeesuksessa Kristuksessa.
Ihmeellistä! Saamme täällä maan päällä olla Jeesuksen käytössä -
ja toimia Jeesuksen antamassa auktoriteetissa.
Jumalan valkeudessa vaeltaminen vaatii meiltä oman osamme.
Ensiksi valinnan, että haluan Jeesuksen tulevan elämääni.
Ja myös valinnan: Jumala, minä haluan kulkea Sinun tahdossasi.
Jumala sanoo: "Jos te käännytte pois omilta teiltänne -
ja teette Sanani mukaan, silloin minä olen teidän kanssanne."
Meidän tulee valita Jumalan tahto kaikessa, -
valita halu kuunnella Jumalaa ja kulkea kuuliaisuudessa.
Kuuliaisuuden tie on pyhityksen ja parannuksenteon tie.
Jumala puhdistaa ja Jeesus vapauttaa ja eheyttää meitä.
Ilman Jumalan voimaa meidän ajatuksissa, -
meidän sisimmässä ja tunteissa, -
me emme kykene kulkemaan kuuliaisuudessa.
Silloin olemme sidottuja menneeseen tapaan, -
maailman tapaan tehdä asioita.
Silloin on vaikeaa tehdä Jumalan tahto.
Silloin on vaikeaa kuunnella Pyhän Hengen ääntä.
Meidän tulee antaa meidän elämämme kokonaan Jumalalle.
Meidän tulee antaa Hänen muuttaa meitä ja elämäämme kokonaan.
Meidän tulee sanoa Jumalalle: Tee elämässäni mitä tahansa tahdot.
Jumalan sana eli Raamattu on meidän ohjaajamme kaikessa.
Siinä on kaikki mitä me tarvitaan.
Kun kuljemme Jumalan Sanan mukaan, -
Hän todella on kanssamme ja auttaa meitä.
Hän rohkaisee ja kannustaa meitä.
Tulemme näkemään, miten Jumalan tahto tapahtuu elämässämme.
Jumala haluaa, että Hänen hyvä tahtonsa tapahtuu -
myös meidän kauttamme, lukuisten muiden ihmisten elämässä.
Raamatussa Jumala sanoo selkeästi, että meidän tulee valita, -
kenen puolella seisomme.
Matt. 12. luvussa Jeesus sanoo:
Jumala kysyy: Sinunkin on tehtävä valintasi. -
Oletko minun puolellani vai minua vastaan?
Emme voi tehdä kompromisseja.
Emme voi elää maailman tavalla ja olla Jumalan puolella.
Jumala puhuu omistaan, miten he ovat erottautuneet maailmasta.
Me elämme kyllä maailmassa, mutta emme ole maailmasta.
Huomaatko eron? Emme voi tehdä maailman tavalla päätöksiä -
ja antaa maailman hengen vaikuttaa ajatuksiin, sanoihin ja tekoihin.
Emme elä maailman standardien mukaan, -
vaan elämme Jumalan Sanan mukaan.
Jumalan Sana ohjaa meitä olemaan: "moitteettomat ja puhtaat -
tahrattomat Jumalan lapset, kieron ja nurjan sukukunnan keskellä, -
joiden joukossa me loistamme niin kuin tähdet maailmassa."
Olen tosi huolestuneena seurannut uskovien luisumista maailmaan.
Joskus on ollut vaikeaa erottaa uskova ei-uskovasta.
Näin ei tulisi olla!
Emmehän halua, että meidän tähtem- me Jumalan Sana tulee pilkatuksi?
Roomalaiskirjeen 2. luvun 20. jae tulee toteen elämäämme:
Se on tosi surullista. Mutta sen ei tarvitse olla totta!
Kun me annamme koko elämämme Jumalalle, ei tämä kohta tule todeksi.
Me loistamme nimenomaan Hänen valoaan -
ja kirkkauttaan ja voidaan valita toisin.
Voimme valita, että me kaikessa meidän elämällä halutaan -
kirkastaa Vapahtajaa, Jeesusta Kristusta.
Jumala sanoo: "Minulla on suunnitelma sinun elämällesi. -
Luotatko minuun?"
Kaikki siis perustuu siihen, että luotammeko me Jumalaan.
Jos me luotamme, me voimme antaa elämämme -
turvallisesti Hänen käsiinsä, ja Hänen hallintavaltaansa.
Kun me luotamme, tiedämme, että Hänen suunnitelma -
on paras meidän elämällemme.
Hän näkee paremmin sen, mikä on meille hyväksi.
Silloin me voidaan sydämestämme sanoa Paavalin sanoin:
Onko Jeesus Kristus sinun elämäsi tärkein asia?
Oletko sinä antanut kaikkesi Jumalalle?
Luen lopuksi muutaman kysymyksen, jotka Jumala on minulta kysynyt.
Hän haluaa kysyä ne sinultakin.
Mieti, mitä sinä elämältäsi haluat.
Oletko valmis antamaan kaikkesi Jumalalle?
Annatko Minun suunnitella jokaisen päiväsi?
Oletko valmis luopumaan omista teoistasi ja suunnitelmistasi?
Luotatko, että olen suunnitellut sinulle sopivan elämän, -
jossa tahtoni tulee täydelliseksi?
Luotatko, vaikka et näkisi tässä ajassa palkkaasi?
Luotatko, vaikka kulkisit läpi vaikeuksien?
Luotatko elämäsi Minun käsiini?
Tekstitys: Sinikka Martikkala